Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

1. Odhad dopadov na verejné financie
Návrh zákona nezakladá zvýšené nároky na štátny rozpočet, nebude mať  vplyv na rozpočet obcí a vyšších územných celkov. Povinnosť auditu konsolidovaných účtovných závierok účtovných jednotiek verejnej správy, ústrednej správy a súhrnnej účtovnej závierky bude mať dopad na rozpočet jednotlivých účtovných jednotiek, ktorý bude potrebné vykryť v rámci bežných výdavkov na príslušný rozpočtový rok.
Navrhovaná novela zákona nebude mať dopad na rozpočet štátnych fondov, Sociálnej poisťovne, zdravotných poisťovní, Úradu práce sociálnych vecí a rodiny, Fondu národného majetku ani Slovenského pozemkového fondu. 

	2. Odhad dopadov na obyvateľov, hospodárenie podnikateľskej sféry a iných právnických osôb

Návrh zákona nebude mať dopad na obyvateľov Slovenskej republiky. Návrh zákona bude mať menší dopad na hospodárenie podnikateľskej sféry a iných právnických osôb, ktoré sú povinné zriadiť výbor pre audit.

3. Odhad dopadov na životné prostredie 

Návrh zákona nebude mať dopad na životné prostredie Slovenskej republiky. 

4. Odhad dopadov na zamestnanosť

Návrh zákona nebude mať vplyv na zamestnanosť.

5. Analýza vplyvu na podnikateľské prostredie

Navrhovaná právna úprava bude mať nevýrazný vplyv na účtovné jednotky, ktoré sú povinné zriadiť výbor pre audit. Ide o účtovné jednotky, ktoré sú emitentom cenných papierov, ktoré boli prijaté na obchodovanie na regulovanom trhu, ako aj ďalšie, ktoré sú ustanovené v  § 19a navrhovanej novele zákona. Tieto subjekty sú povinné  zriadiť výbor pre audit alebo úlohy výboru  budú vykonávať  v súčasnosti existujúce dozorné rady. V nadväznosti na výber, ktorý podnikateľské subjekty použijú, bude aj veľkosť vplyvu na zvýšenie finančných prostriedkov. Právnická osoba na základe vlastného rozhodnutia stanoví ako bude výbor pre audit odmeňovaný alebo či bude vykonávať svoju činnosť bez protihodnoty.